EkBass/fiwiki-20250220-pages-articles huggingface dataset:
Adandozan

Adandozan (1797–1818) oli Dahomeyn yhdeksäs kuningas, vaikka häntä ei lueta Dahomeyn 12 kuninkaan joukkoon. Hänen nimensä on suurelta osin pyyhitty pois Abomeyn historiasta ja vielä tänäänkään hänen nimeään ei tavallisesti lausuta ääneen kaupungissa. Adandozan nousi Dahomeyn kuninkaaksi dynastisen sodan jälkeen hänen isänsä Agonglon tultua salamurhatuksi vuonna 1797. Agonglon esivanhemmat menestyivät voitokkaina ja Adandozan ollessa vielä alaikäinen hänet julistettiin kuninkaaksi vuoteen 1804 asti sijaishallitsijan opastamana. Isänsä tavoin Adandozan yritti lisätä valtion tuloja orjakaupalla. Hänen politiikkaansa kuului kauppiaiden hätyyttely käyttämällä erästä Porto-Novon pakkahuonetta, mutta se keskeytyi, kun Oyon kuningaskunta Porto-Novon suojelijana lopetti sen. Kun orjakauppa tuli laittomaksi vuodesta 1808 alkaen, Adandozan yritti siirtää väestön huomion maanviljelykseen, mutta turhaan. Hänen viimeisiä virkavuosiaan häiritsi kansan kasvava tyytymättömyys ja hänen valtansa kumottiin vuonna 1818 vallankaappauksessa, jota johtivat henkilöt, jotka edustivat kilpailevia kuninkaallisia sukujuuria. Niin nousi valtaistuimelle kuningas Guézo. Adandozan kohtaloa ei tunneta, vaikkakin seudulla vuonna 1861 vieraillut Sir Richard Burton kuuli hänen olleen vielä silloin elossa. == Katso myös == * Dahomeyn kuningaskunta == Lähteet == Luokka:Kuninkaat Luokka:Afrikan entiset monarkiat Luokka:Beninin historia Luokka:Vuonna 1797 syntyneet Luokka:Vuonna 1818 kuolleet
Guézo

Guézo tai Ghézo (1818–1858) oli Dahomeyn yhdeksäs kuningas. Häntä pidetään yhtenä suurimmista 12 kuninkaista. Ghézo nousi valtaistuimelle kumottuaan veljensä Adandozan vallankaappauksessa. Hän hallitsi vuosina 1818-1858. Perimätiedon mukaan Adandozan oli julma hallitsija, mutta on myös mahdollista, että Ghézon historioitsijat keksivät tarinat oikeuttaakseen vallankaappauksen. Hallintoaikanaan Ghézo kävi joka vuosi sotaretkiä kuivana vuodenaikana. Hänen sotavankinsa myytiin orjiksi, joten kuninkaallinen aarrekammio ja vuosittainen budjetti kasvoivat. Sodankäynnistä tuli näin tehokas keino voittojen keräämiseksi. Kun armeija kasvoi ja pääoma karttui, Ghézo pystyi lopettamaan suojelurahan maksamisen Oyon kuningaskunnalle. Hän vahvisti armeijaa antamalla 4 000 amatsonisotilaalle univormut ja vaati, että sotilaiden pitää harjoitella säännöllisesti aseilla ja sapeleilla. Näin pystyttiin torjumaan Oyon hyökkäykset. Kuningas Ghézon ajoista lähtien Dahomey tuli yhä militaristisemmaksi, kun kuningas asetti etusijalle armeijan, sen budjetin ja rakenteet. Amatsoneina tunnetut sotajoukot lisäsivät Dahomeyn armeijan merkitystä. Ghézo havaittiin myös hyvin juonikkaana hallitsijana. Orjien myynnistä saatujen voittojen myötä hän pystyi alentamaan veroja ja kasvattamaan maatalouteen perustuvaa taloutta ja laajentamaan maanviljelyä, sekä käymään kauppaa Ranskan kanssa erilaisilla tavaroilla. Ghézo perusti uusia lainsäädäntöprosesseja, ja hänen alamaisensa pitivät kuningasta oikeudenmukaisena tuomarina. Hänestä pidettiin paljon, ja hänen pikaista kuolemaansa sodassa joruboja vastaan pidettiin tragediana. Ghézon perintöä oli myös hänen osuutensa orjakauppaan. Hän sanoi 1840-luvulla tekevänsä kaiken, mitä britit halusivat hänen tekevän, paitsi luopumista orjakaupasta. == Julkisuus == Guétzo esiintyy George MacDonald Fraserin romaanissa Flash for Freedom! . Hän on myös henkilö Maryse Condén historiallisessa romaanissa Segu, jossa mainitaan, että hän kuolisi isorokkoon. Elokuvassa Band of Angels (1957) entinen orjakauppias Hamish Bond (Clark Gable) kertoo Guétxon urotöistä viitaten orjakaupan alkuun Dahomeyssa. Cotonoussa sijaitseva Beninin armeijan päätukikohta on nimetty enstisen kuninkaan nimeen 'Camp Ghezo'. Historiallisessa eeppisessä elokuvassa The Woman King (2022) näyttelijä John Boyega näyttelee Guétzoa. == Katso myös == * Dahomeyn kuningaskunta == Lähteet == Luokka:Afrikan entiset monarkiat Luokka:Beninin historia Luokka:Vuonna 1818 syntyneet Luokka:Vuonna 1858 kuolleet
Melodi Grand Prix 1997

Melodi Grand Prix 1997 oli Norjassa järjestetty laulukilpailu, jossa valittiin Norjan edustaja vuoden 1997 Eurovision laulukilpailuun. Kilpailuun lähetettiin noin 300 kappaletta, joista kahdeksan valittiin finaaliin. Finaali pidettiin 8. helmikuuta Norjan yleisradioyhtiö NRK:n studiossa Oslossa. Klpailussa voittajan valitsivat yhdessä puhelinäänestäjät, joilla oli 60% äänivallasta ja raati, jolla oli 40% äänivallasta. Kilpailun voitti Tor Endresen kappaleella "San Francisco". ==Tulos== Numero Artisti Kappale Lauluntekijä(t) Ääniosuus Sija 1 Marianne E. Olsen "Min egen superstar" Marianne Elstad Olsen, Henning Hoel Eriksen, Fredrik Friis 11.3% 5 2 Angela Kim Lewis "So ro lille tull" Torstein Bieler, Chris Påhlman, Nora Skaug 14.7% 3 3 Guro Håvik "Consensus" Gunnar Lorentzen 10.6% 6 4 Penthouse Playboys "Om du elsket meg" Kjetil Rolness, Jørn Mortensen 12.6% 4 5 Geir Rønning "Venter på deg" Are Selheim 7.0% 7 6 Beate Olsen "Rolig" Beate Olsen 2.9% 8 7 Tor Endresen "San Francisco" Tor Endresen, Arne Myksvoll 23.0% 1 8 Manjari "Lys" Rune Lindstrøm 18.0% 2 ==Lähteet== * * *http://natfinals.50webs.com/90s_00s/Norway1997.html ==Aiheesta muualla== *Koko karsintafinaali NRK:n sivuilla Luokka:Eurovision laulukilpailu 1997 Luokka:Melodi Grand Prix
Glele

Glele (1858–1889) seurasi Dahomeyn kuninkaana kuningas Guézon kuoltua. Molemmat olivat vahvoja kuninkaita nopeasti muuttuvissa tilanteissa. Hänen hallintoaikanaan Dahomey laajeni nopeasti, kun se oli irtautunut Oyon jorubavaltakunnan vasallisuhteesta, selvinnyt kahdesta uudesta hyökkäyksestä Abeokutaan Nigeriassa vuosina 1864 ja 1873 ja useista muista sotaretkistä Abeokutaa, Mahia ja Porto-Novoa vastaan. Glelen hallintoaikana sekä Ranska että Britannia kilpailivat saadakseen jalansijaa rannikolla. Glelen vaikeudet ranskalaisten kanssa olivat ennusmerkki sotilaallisesta yhteenotosta, joka oli muodostumassa kahden suurvallan välillä. Se käynnistyi hänen seuraajansa Béhanzinin noustua valtaan. == Katso myös == * Dahomeyn kuningaskunta == Lähteet == Luokka:Kuninkaat Luokka:Afrikan entiset monarkiat Luokka:Beninin historia Luokka:Vuonna 1858 syntyneet Luokka:Vuonna 1889 kuolleet
Agoli-Agbo

Agoli-Agboa myös Goutcili, pidetään Dahomeyn 12 kuninkaasta viimeisenä, vaikka hänen edeltäjänsä ja veljensä Béhanzin mainitaan itsenäisen Dahomeyn viimeisenä kuninkaana. Agoli-Agbo hyväksyi ranskalaisten nimityksen kuninkaaksi, ja hän hallitsi nukkehallitsijana vuosina 1894–1900. Béhanzinin maastakarkotus ei laillistanut Ranskan siirtomaaisännyyttä. Ranskalainen kenraali Alfred Dodds tarjosi kuninkaan kruunua jokaiselle, joka oli suoraan kuninkaallista sukua. Sen vastineeksi piti saada allekirjoitus sopimuksesta, jolla kuningaskunta muutettaisiin Ranskan protektoraatiksi. Kaikki kieltäytyivät, mutta lopulta ranskalaiset nimittivät kuninkaaksi Béhanzinin veljen, armeijan päällikön prinssi Agoli-Agbon vuonna 1894. Sen jälkeen kun hän oli allekirjoittanut asiakirjan antautumisesta, hänet nimitettiin ”perinteiseksi päälliköksi”, mutta ei suvereenin valtion johtajaksi. Agolo- Agbo ”hallitsi” vain kuusi vuotta Ranskan varakuninkaan avustamana. Ranska otti alueen suoran hallinnon alaiseksi 12. helmikuuta 1900. Sen jälkeen myös Agoli-Agbo lähetettiin maanpakoon Gaboniin.Houngnikpo, Mathurin C. ja Decalo, Samuel emt. s. 3 Agoli-Agbon annettiin siirtyä kotimaahansa vuonna 1910, mutta hän joutui olemaan kotiarestissa maatilallaan Savaloun alueella. Ranskalaiset olivat varuillaan kapinallisten juonien suhteen eivätkä palauttanet häntä Dahomeyn kuninkaaksi. Agoli-Agboa tarkkailtiin jatkuvasti. Vuonna 1925 Agoli-Agbon sallittiin muuttaa Abomeyhin, missä hän asui yksityishenkilönä kuolemaansa asti. == Katso myös == * Dahomeyn kuningaskunta == Lähteet == Luokka:Afrikan entiset monarkiat Luokka:Beninin historia Luokka:Syntymävuosi puuttuu Luokka:Kuolinvuosi puuttuu
Melodi Grand Prix 1996

Melodi Grand Prix 1996 oli Norjassa järjestetty laulukilpailu, jossa valittiin Norjan edustaja vuoden 1996 Eurovision laulukilpailuun. Kilpailuun lähetettiin noin 400 kappaletta, joista kahdeksan valittiin karsinnan finaaliin. Finaali pidettiin 30. maaliskuuta Norjan yleisradioyhtiö NRK:n studiossa Oslossa. Voittajan valitsivat kymmenen ympäri Norjaa kokoontunutta alueraatia, joista kukin antoi seitsemälle suosikilleen pisteitä kaavalla 10-8-6-4-3-2-1. Kilpailun voitti Elisabeth Andreassen kappaleella "I evighet". ==Tulos== Numero Artisti Kappale Lauluntekijä(t) Pisteet Sija 1 Scandinavia "Når hjertet står i brann" Tom Sennerud, Bjørn Terje Bråthen 12 8 2 Arnold B. Family "Din smittende glede" Thomas Børud, Arnold Børud 29 6 3 Elisabeth Andreassen "I evighet" Torhild Nigar 88 1 4 Stephen Ackles "Jennina" Geir Rønning 32 5 5 Mia Gundersen "Tenn lys" Inge Enoksen, Leiv Grøtte 28 7 6 Helga Hatløy Hagen & Marie Hatløy Osdal "Frieri" Helga Hatløy Hagen, Marie Hatløy Osdal 56 2 7 Geir Rønning "Uten de'" Geir Rønning 56 2 8 To Tenorer "Ariel" Sverre Wiik, Øystein Wiik 39 4 Eritellyt raatiäänet Numero Kappale Rogaland Østfold Finnmark Etelä- Trøndelag Tromssa Oppland Østlandet Hordaland Sørlandet Telemark Yht. 1 "Når hjertet står i brann" 1 1 2 6 2 12 2 "Den smittende glede" 3 1 1 6 4 3 1 6 4 29 3 "I evighet" 4 10 6 10 10 10 10 10 8 10 88 4 "Jennina" 4 2 2 2 6 2 4 4 6 32 5 "Tenn lys" 8 3 3 1 1 6 3 3 28 6 "Frieri" 6 8 4 3 8 8 8 2 1 8 56 7 "Uten de'" 10 2 10 4 6 3 1 8 10 2 56 8 "Ariel" 2 6 8 8 3 4 4 3 1 39 ==Lähteet== * * *http://natfinals.50webs.com/90s_00s/Norway1996.html ==Aiheesta muualla== *Koko karsintafinaali NRK:n sivuilla Luokka:Eurovision laulukilpailu 1996 Luokka:Melodi Grand Prix
Torakusu Yamaha

Torakusu Yamaha (山葉寅楠, 20. huhtikuuta 1851 – 8. elokuuta 1916) oli japanilainen liikemies ja yrittäjä, joka tunnettiin Yamaha Corporationin perustajana. Yamaha oli länsimaisten soitinten valmistuksen edelläkävijä Japanissa. Hamamatsulaisen Jinjon koulun pyydettyä Yamahaa korjaamaan harmonin hän tutustui ensimmäistä kertaa soittimen rakenteeseen ja toimintaan. Tämän pohjalta hän onnistui rakentamaan ensimmäisen oman harmoninsa ja tekemään toiminnasta vähitellen kaupallisesti kannattavaa. == Lähteet == Luokka:Japanilaiset liikemiehet Luokka:Yrittäjät Luokka:Vuonna 1851 syntyneet Luokka:Vuonna 1916 kuolleet
Pietiäinen

Pietiäinen on sukunimi, joka on muun muassa seuraavilla suomalaisilla henkilöillä: *Jukka-Pekka Pietiäinen (s. 1956), historioitsija ja tietokirjailija *Sanna Pietiäinen (s. 1964), laulaja, muusikko ja musiikin- ja laulunopettaja
Siuruainen

Siuruainen on sukunimi, joka on muun muassa seuraavilla suomalaisilla henkilöillä: *Eino Siuruainen (s. 1943), maantieteilijä, kansanedustaja (Kesk.) 1987–1991, Oulun läänin maaherra 1991–2009 *Ville Siuruainen (s. 1980), rumpali
Finyè

Finyè () on malilaisen Souleymane Cissén käsikirjoittama ja ohjaama pitkä fiktioelokuva vuodelta 1982. Se voitti Karthagon elokuvajuhlien pääpalkinnon kultaisen Tanitin (1982) ja Afrikan tärkeimpiin elokuvajuhliin lukeutuvan FESPACO:n pääpalkinnon kultaisen Yennengan orin (1983). Elokuva esitettiin myös Cannesin virallisessa Un certain regard -elokuvasarjassa (1982). Elokuva on esitetty Yleisradion TV2-kanavalla nimellä Tuuli 21. helmikuuta 1985. == Näyttelijät == Lähde: == Lähteet == Luokka:Vuoden 1982 elokuvat Luokka:Malilaiset elokuvat
Alfred Dodds

Alfred Amédée Dodds (6. helmikuuta 1842 Saint Louis, Senegal – 17. heinäkuuta 1922 Pariisi, Ranska) oli ranskalainen kenraali, Dahomeyn kuningaskunnan valloittaja. Hänen johtamiensa joukkojen voitto kuningas Béhanzinin Dahomeysta johti Ranskan omistuksiin Senegalin ja Nigerin pohjoisosissa. == Varhainen ura == Alfred Dodds aloitti sotilasuransa Saint Cyrin upseerikoulussa vuonna 1862 ja palveli myöhemmin Reunionissa, Senegalissa ja Indokiinassa. Hän toimi komppanianpäällikkönä Ranskan-Saksan sodassa ja joutui sotavangiksi Sedanin taistelussa vuonna 1870, mutta onnistui pakenemaan ja palasi sotimaan. == Länsi-Afrikassa == Sodan jälkeen Dodds siirtyi Länsi-Afrikkaan, jossa hän oli seuraavat 20 vuotta, poiketen kaksi kertaa Indokiinassa. Huhtikuussa 1892 hänet nimitettiin Ranskan Benininlahden joukkojen komentajaksi ja komennettiin johtamaan toista sotaa kuningas Béhanzinin joukkoja vastaan Dahomeyssa. Hänen alaisenaan oli ollut aluksi puolustuksellinen 800 sotilaan joukko, mutta myöhemmin Ranska lähetti yli 3 000 sotilasta Dahomeyhin. Dahomeyn valloitettuaan Dodds ylennettiin kenraaliksi. Ennen poistumistaan hän jakoi Dahomeyn osiin. Sen yhtenäisyys ja instituutiot heikentyivät, kun jokaiseen provinssiin perustettiin oma erillinen hallinto. Kuninkaallisen suvun haarat jäivät vaikutusvaltaisiksi, mutta mikään fonien etninen ryhmä tai kuningaskunta poliittisena yksikkönä ei sen jälkeen pystynyt saavuttamaan yhtenäisyyttä. == Myöhäinen ura == Doddsin voitto Dahomeysta oli tärkeä Ranskan tuleville omistuksille Senegalissa ja Nigerissa. Vuonna 1899 Dodds nimitettiin merijalkaväen ylitarkastajaksi ja pian sen jälkeen hänen komentoonsa annettiin Ranskan 20. siirtomaa-armeija. Vuonna 1904 hän palasi Pariisiin ja palveli Ranskan armeijan korkeimmassa komentoryhmässä vuoteen 1914 asti. == Katso myös == == Lähteet == Luokka:Ranskalaiset kenraalit Luokka:Beninin historia Luokka:Vuonna 1842 syntyneet Luokka:Vuonna 1922 kuolleet
Sextape II

Sextape II on rap-artisti Sexmanen kolmas studioalbumi, joka julkaistiin 6. tammikuuta 2023 Sony Musicin kautta. Albumi sisältää Sexmanen vuoden 2022 aikana julkaisemat singlet 40K, Chillaa veli, Sekavaa ja hiton vaikeet, Gorilla ja Sexshow. 40K, Chillaa veli ja Sekavaa ja hiton vaikeet ovat ehdolla Emma-palkintoihin rap/R&B; -kategoriassa vuoden 2023 gaalassa. Lisäksi albumin single Chillaa veli on ehdolla vuoden biisi -kategoriassa ja Sexmane vuoden artisti -kategoriassa. Ilmestymisviikollaan albumi nousi Suomen virallisen albumilistan sijalle 1, ja Äärirajoille II -kappale nousi Suomen virallisen singlelistan sijalle 1. == Kappaleet == # # # # (feat. Topi Alanko) # (sämplää Äärirajoille) # # # # # # (feat. Nuteh Jonez) # # # (feat. Nebi) # (feat. Adi) # (feat. Adi, Ege Zulu & Pessa) # (feat. Jambo) # (feat. William) # # == Arvostelut == * Soundi: == Lähteet == Luokka:Vuoden 2023 albumit Luokka:Suomalaiset hip hop -albumit
Tunisian tasavallan ansioritarikunta

Tunisian tasavallan ansioritarikunta () on tunisialainen ritarikunta, joka on perustettu vuonna 16. maaliskuuta 1959. Sitä jaetaan kunnianosoituksena sellaisille henkilöille, jotka ovat tehneet poikkeuksellisia tekoja Tunisian tasavallan perustamisen hyväksi, maan hallituksen kehittämiseksi ja valtiollisten institituutioiden vahvistamiseksi. Saajan ei tarvitse olla Tunisian kansalainen. Kunniamerkkiä jaetaan viidessä luokassa: * Suurristi * Suurupseeri * Komentaja * Upseeri * Ritari == Lähteet == Luokka:Tunisian kunniamerkit
Melodi Grand Prix 1994

Melodi Grand Prix 1994 oli Norjassa järjestetty laulukilpailu, jossa valittiin Norjan edustaja vuoden 1994 Eurovision laulukilpailuun. Kymmenen kappaleen välinen kilpailu pidettiin 26. maaliskuuta Oslo Spektrum -areenalla Oslossa. Voittajan valitsivat yhdessä kuusi alueraatia sekä yleisöäänestys, jonka järjesti Norsk Tipping -rahapeliyhtiö. Kilpailun voitti duo Elisabeth Andreasson & Jan Werner Danielsen kappaleella "Duett". ==Tulos== Numero Artisti Kappale Lauluntekijä(t) Alueraadit Norsk Tipping -pisteet Yht. Sija 1 Karoline Gregersen "Tunge dråper" Bottolf Lødemel, Stig Gjendem, Hans Henrik Sørensen 186 1 187 7 2 Madam Medusa "Casanova" Per Berge Johannessen, Cathrine Borkenhagen, Eva Jansen 284 3 287 4 3 Jahn Teigen "Gi alt vi har" Geir Rønning 271 4 275 5 4 Elin Furubotn "Mor" Lina Holt 48 1 49 10 5 After Eight "Ensom natt" Per Fredrik Kjølner, Astor Andersen 197 3 200 6 6 Tor Endresen "Aladdin" Tor Endresen 428 7 435 2 7 Yellow Pages "Slør" Giert Clausen, Hallgrim Bratberg 123 1 124 9 8 Laila Nordhaug & Morten Eriksen "Gi meg ett tegn" Are Selheim, Øyvind Boska 321 2 323 3 9 SubDiva "Uimotståelig" Svein Edvardsen, Dag Øistein Endsjø 133 1 134 8 10''' Elisabeth Andreasson & Jan Werner Danielsen "Duett" Rolf Løvland, Hans Olav Mørk 499 77 576 1 Eritellyt alueraatiäänet Numero Kappale Tromssa Kristiansand Storefjell Bergen Trondheim Oslo Yht. 1 "Tunge dråper" 23 5 35 59 33 31 186 2 "Casanova" 40 59 54 53 42 36 284 3 "Gi alt vi har" 32 53 40 34 34 78 271 4 "Mor" 9 9 10 7 4 9 48 5 "Ensom natt" 42 32 21 27 35 40 197 6 "Aladdin" 70 75 76 76 45 86 428 7 "Slør" 30 13 22 34 6 18 123 8 "Gi meg ett tegn" 46 75 69 34 43 54 321 9 "Uimotståelig" 30 9 14 47 11 22 133 10 "Duett" 77 92 93 76 81 80 499 ==Lähteet== * * *http://natfinals.50webs.com/90s_00s/Norway1994.html ==Aiheesta muualla== *Koko karsintafinaali NRK:n sivuilla Luokka:Eurovision laulukilpailu 1994 Luokka:Melodi Grand Prix
Toni Välitalo

Toni Välitalo (s. 1982 tai 1983) on suomalainen rumpali, joka oli vuosina 2009–2016 toimineen Pertti Kurikan Nimipäivät -yhtyeen jäsen. Välitalo oli PKN:n nuorin jäsen. Hän aloitti rumpujensoiton kuusivuotiaana. Välitalon lempimusiikkia on humppa, ja hän pitää myös iskelmämusiikista. Kun PKN esiintyi huhtikuussa 2015 Hämeenlinnan vankilassa, Välitalo piti keikan lopuksi puheen, jossa hän kertoi, kuinka hänen polkupyöränsä varastettiin. Puheelle naurettiin aluksi ulvoen, koska se oli niin tilannekoominen "Mun polkupyörä varastettiin, mä tiedän et se oli joku teistä". Mutta Välitalo kuitenkin vetosi vankeihin, jotta saisi pyöränsä takaisin. Vangit keräsivät rahaa, jolla hankittiin Välitalolle aivan uusi pyörä. Vangit suunnittelivat myös pyörään rekisterikilven. == Lähteet == Luokka:Pertti Kurikan Nimipäivät Luokka:Suomalaiset rumpalit Luokka:Elävät henkilöt
Björkforsin voimalaitos

Björkforsin voimalaitos () on Pohjanmaalla Pedersöressä sijaitseva vesivoimalaitos, joka toimii Ähtävänjoen yläjuoksulla Lappforsin kylässä. Voimalaitoksen omistaa Herrfors. == Voimalaitos == Björkfors on tyypiltään jokivoimalaitos, joka tuottaa vesivoimaa joen virtaamasta. Voimalan tarvitsema vesi saadaan Evijärvestä, jossa sijaitsee Kaarenhaarassa säännöstelypato. Kun säännöstelypatoa säädetään, saavat kaikki Ähtävänjoen vesivoimalaitokset saman verran vettä. Mikään Ähtävänjoen voimaloista ei voi varastoida yläjuoksulleen suuria määriä vettä säätövoimaksi. Björkforsin yläjuoksulla ei ole varsinaista yläallasta vaan ainoastaan jokiuoma. Ähtävänjoen vesistössä säännöstellään tätä varten Alajärveä, Lappajärveä ja Evijärveä. Björkfors yläpuolisen vesistön järvisyys on 10,9 % ja sen valuma-alueen pinta-ala on 1 809 neliökilometriä. Voimalaitos on rakennettu Lappforsin yläjuoksulla paikkaan, missä joki mutkittelee mäkisessä maastossa. Joen vanha pohjoinen uoma Myrogrenen on katkaistu poikittaisella padolla ja jätetty kuivaksi. Eteläisen uoman rantoja on korotettu maapadolla, joka seuraa etelässä peltojen reunaa ja pohjoisessa Salönin rantoja. Ohijuoksutuspato on rakennettu vanhaan uomaan ja voimalaitos on sijoitettu kanavan länsipäähän. Voimalaitoksen yläpuolisen joen vedenpinta on 44,7 metriä mpy. Koska voimalaitoksen pudotus on 7,5 metriä, niin voimalan alapuolella on joen vedenpinta noin 37 metrin korkeudella mpy. Voimalaitospadon yläpuolinen patoallas on vain 600 metriä pitkä päättyen Esaforsenin koskeen. Joen keskivirtaama on voimalaitoksen kohdalla ollut vuosina 1981–2000 15,5 kuutiometriä sekunnissa (MQ, m³/s). Tarkastelujakson keskiylivirtaama on ollut 30,7 m³/s (MHQ) ja keskialivirtaama 5,2 m³/s (MNQ). Suurin mitattu virtaama on ollut 48 m³/s (HQ) ja pienin 3,2 m³/s (NQ). Voimalan rakennevirtaama on 24 m³/s, joten tulvakaudella joudutaan ylijäämä vesi juoksuttamaan ohi vesiturbiinien. Vesiturbiinien kapasiteetti on tällöin 1 400 kilowattia eli 1,4 megawattia. Voimalan putous on 7,5 metriä ja ilmoitettu keskimääräinen sähkön vuosituotanto on 7,2 gigawattituntia. == Velvoitteet == Björkforsin viimeisin lupapäätös on vuodelta 1988 . Voimalaitoksen tule osallistua kalaistutuksiin (meritaimenia) maa- ja metsätalousministeriön hyväksymällä tavalla ja seurata istutuksien tuloksia. == Historiaa == Voimalaitos valmistui vuonna 1931 ja sitä on peruskorjattu vuonna 1965. == Lähteet == Luokka:Ähtävänjoen vesistö Luokka:Pedersören kunnan rakennukset ja rakennelmat Luokka:Suomen vesivoimalat Luokka:Suomen padot
Melodi Grand Prix 1993

Melodi Grand Prix 1993 oli Norjassa järjestetty laulukilpailu, jossa valittiin Norjan edustaja vuoden 1993 Eurovision laulukilpailuun. Kahdeksan kappaleen välinen kilpailu pidettiin 6. maaliskuuta Chateau Neuf -rakennuksessa Oslossa. Voittajan valitsivat kymmenen ympäri Norjaa kokoontunutta alueraatia, joista kukin pisteytti kappaleet kaavalla 10-8-6-5-4-3-2-1. Kilpailun voitti Silje Vige kappaleella "Alle mine tankar". ==Tulos== Numero Artisti Kappale Lauluntekijä(t) Pisteet Sija 1 Rune Larsen & Helga Nilsen "Det skulle vaert sommer" Ove Thue 37 7 2 Toni Gundersen "Roser i regn" Glenn Kringlebotten, Magne Skålnes 48 4 3 New Jordal Swingers "Comeback" Tom Pettersen 47 5 4 Silje Vige "Alle mine tankar" Bjørn Erik Vige 75 1 5 Stein Hauge & Kim Fairchild "Foruten vind" Are Selheim 57 2 6 Tor Endresen "Hva" Rolf Løvland 53 3 7 Merethe Trøan "Din egen stjerne" Per Berge Johannessen 46 6 8 Jahn Teigen "Jackpot" Jahn Teigen 27 8 Eritellyt raatiäänet Numero Kappale Drammen Ålesund Fredrikstad Kristiansand Trondheim Bergen Lillehammer Kaarasjoki Oslo Tromssa Yht. 1 "Det skulle vaert sommer" 2 1 3 1 5 2 2 6 10 5 37 2 "Roser i regn" 8 3 2 2 6 10 1 5 8 3 48 3 "Comeback" 3 5 10 8 1 3 3 10 2 2 47 4 "Alle mine tankar" 10 6 6 10 10 8 8 2 5 10 75 5 "Foruten vind" 5 8 5 3 8 4 10 3 3 8 57 6 "Hva" 1 10 8 5 3 6 4 8 4 4 53 7 "Din egen stjerne" 4 4 4 4 4 5 5 4 6 6 46 8 "Jackpot" 6 2 1 6 2 1 6 1 1 1 27 ==Lähteet== * * *http://natfinals.50webs.com/90s_00s/Norway1993.html ==Aiheesta muualla== *Koko karsintafinaali NRK:n sivuilla Luokka:Eurovision laulukilpailu 1993 Luokka:Melodi Grand Prix
Brundtlandin III hallitus

Brundtlandin III hallitus oli Norjan hallitus 3. marraskuuta 1990 – 25. lokakuuta 1996. Se oli työväenpuolueen muodostama vähemmistöhallitus. ==Ministerit== Pääministeri * Gro Harlem Brundtland Ulkoministeri * Thorvald Stoltenberg 3.11.1990–2.4.1993 * Johan Jørgen Holst 2.4.1993–13.1.1994 * Bjørn Tore Godal 24.1.1994–25.10.1996 Valtiovarainministeri * Sigbjørn Johnsen Elinkeinoministeri * Ole Knapp 3.11.1990–4.9.1992 * Finn Kristensen 4.9.1992–7.10.1993 * Jens Stoltenberg 7.10.1993–25.10.1996 Kehitysapuministeri * Grete Faremo 3.11.1990–4.9.1992 * Kari Nordheim-Larsen 4.9.1992–25.10.1996 Ulkomaankauppa- ja merenkulkuministeri * Eldrid Nordbø 3.11.1990–15.11.1991 * Bjørn Tore Godal 15.11.199123.1.1994 * Grete Knudsen 24.1.1994–25.10.1996 Puolustusministeri * Johan Jørgen Holst 3.11.1990–2.4.1993 * Jørgen Kosmo 2.4.1993–25.10.1996 Kalastusministeri * Oddrunn Pettersen 3.11.1990–4.9.1992 * Jan Henry T. Olsen 4.9.1992–25.10.1996 Sosiaaliministeri * Tove Veierød 3.11.1990–4.9.1992 * Grete Knudsen 4.9.1992–24.1.1994 * Hill-Marta Solberg 24.1.1994–25.10.1996 Terveysministeri * Werner Christie 4.9.1992–22.12.1995 * Gudmund Hernes 22.12.1995–25.10.1996 Liikenneministeri * Kjell Opseth Kuntaministeri * Kjell Borgen 3.11.1990–4.9.1992 Kunta- ja työministeri * Gunnar Berge 4.9.1992–25.10.1996 Öljy- ja energiaministeri * Finn Kristensen 3.11.1990–7.10.1993 * Jens Stoltenberg 7.10.1993–25.10.1996 Oikeusministeri * Kari Gjesteby 3.11.1990–4.9.1992 * Grete Faremo 4.9.1992–25.10.1996 Hallintoministeri * Tove Strand Gerhardsen 3.11.1990–4.9.1992 * Oddny Aleksandersen 4.9.1992–7.10.1993 * Nils Totland 7.10.1993–25.10.1996 Lapsi- ja perheministeri * Matz Sandman 3.11.1990–15.11.1991 * Grete Berget 15.11.1991–24.12.1993 * Kari Nordheim-Larsen 24.12.1993–5.4.1994 Maatalousministeri * Gunhild Øyangen Ympräistöministeri * Thorbjørn Berntsen Opetus- ja tutkimusministeri * Gudmund Hernes 3.11.1990–22.12.1995 * Reidar Sandal 22.12.1995–25.10.1996 Kirkkoministeri * Åse Kleveland 3.11.1990–1.1.1991 * Gudmund Hernes 1.1.1991–22.12.1995 * Reidar Sandal 22.12.1995–25.10.1996 Kulttuuriministeri * Åse Kleveland ==Lähteet== Luokka:Norjan hallitukset
Johan Jørgen Holst

Johan Jørgen Holst (29. marraskuuta 1937 Oslo – 13. tammikuuta 1994 Nesodden) oli norjalainen tutkija ja työväenpuolueen poliitikko. Hän toimi Norjan puolustusministerinä 1986–1989 ja 1990–1993 sekä ulkoministerinä 1993–1994. Holst toimi aiemmin tutkijana Norjan ulkopoliittisessa instituutissa ja johti sitä vuosina 1981–1986 sekä 1989–1990. Hänen ulkoministeriaikanaan solmittiin Israelin ja Palestiinan vapautusjärjestön välinen Oslon sopimus. Holst sai aivohalvauksen joulukuussa 1993. Hän pääsi sairaalasta kuntoutukseen tammikuussa 1994, mutta kuoli vain päivää myöhemmin. ==Lähteet== ==Aiheesta muualla== * Johan Jørgen Holst Norjan suurkäräjien verkkosivuilla Luokka:Norjan ulkoministerit Luokka:Norjan puolustusministerit Luokka:Norjalaiset politiikan tutkijat Luokka:Vuonna 1937 syntyneet Luokka:Vuonna 1994 kuolleet
Ebony Reigns

Ebony Reigns (oikealta nimeltään Priscilla Opoku Kwarteng; 16. helmikuuta 1997 Dansoman – 8. helmikuuta 2018) oli ghanalainen laulaja.Christine Manby, Obituaries: Ebony Reigns: Ghanaian singer who became a dancehall star before her untimely death The Independent 18.2.2018, viitattu 13.1.2023 Reignsin vanhemmat olivat Nana Opoku Kwarteng ja Beatrice Oppong Marthin. Reigns kävi koulunsa Seven Great Princes Academyssa Dansomanissa ja Methodist Girls' High Schoolissa Mamfe Akuapemissa. Hän kuitenkin jätti toisen asteen koulutuksensa kesken edistääkseen uraansa musiikin parissa. Reignsin kyvyistä vakuuttui Ruff n Smooth -kokoonpanon Bullet, joka kiinnitti hänet RuffTown Records -yhtiönsä artistiksi. Reignsin ensimmäinen single Bulletin kanssa tehdyn yhteistyön aikana oli "Dancefloor". Samana vuonna häneltä ilmestyi "Kupe", josta tuli hänen suurin hittinsä. Huhtikuussa 2017 Reigns päätyi kohun keskiöön paljastettuaan rintansa accralaisessa passitoimistossa pyrkiessään matkustamaan näytöstä varten Tokioon. Reigns otettiin kiinni sopimattomasta paljastelusta. Helmikuussa 2018 hän kuoli auto-onnettomuudessa palatessaan Sunyanista tapaamasta äitiään. Auto, jossa hän matkusti, joutui onnettomuuteen bussin kanssa. Reigns, sotilas Atsu Vondee ja ystävä, assistentti Franklina Yaa Nkansah Kuri kuolivat onnettomuuden seurauksena. Reigns sai työstään monia palkintoja ja palkintoehdokkuuksia, kuten Ghana Music Awardsin "Artist of the Year" -tunnustuksen postuumisti Lontoossa 6. lokakuuta 2018. Ystävä Afia Schwarzenegger otti palkinnon vastaan edesmenneen laulajan puolesta.GMA UK 2018: Ebony Reigns makes history; wins Artiste of the Year GhanaWeb 7.10.2018, viitattu 13.1.2023 == Lähteet == Luokka:Ghanalaiset muusikot Luokka:Vuonna 1997 syntyneet Luokka:Vuonna 2018 kuolleet
Blessing Oborududu

Blessing Oborududu (12. maaliskuuta 1989 Gbanranu) on nigerialainen vapaapainija ja olympiamitalisti. Hän tämän lisäksi moninkertainen Afrikan mestari. Oborududu osallistui ensimmäisen kerran olympialaisiin Lontoon olympialaisissa 2012, jolloin hän kilpaili 63 kg sarjassa. Hän hävisi toisella kierroksella puolalaiselle Monika Michalikille. Neljä vuotta myöhemmin hän kilpaili samassa painoluokassa Rion olympialaisissa. Hän hävisi jälleen toisen kierroksen ottelunsa mongolialaiselle Soronzonboldyn Battsetsegille. Tokion olympialaisissa Oborududu kilpaili 68 kg sarjassa. Hän voitti ensimmäisellä kierroksella azerbaidžanilaisen Elis Manolovan ja puolivälierissä kirgisialaisen Meerim Zhumanazarovan. Välierissä hän voitti mongolialaisen Soronzonboldyn Battsetsegin, mutta loppuottelussa Yhdysvaltain Tamyra Mensah- Stock oli parempi. Hänen voittamansa olympiahopea oli Nigerian historian ensimmäinen olympiamitali painista. Ensimmäisen mitalin Afrikan- mestaruuskilpailuista Oborududu saavutti vuonna 2009, jolloin hän oli kolmas 59 kg sarjassa. Tämän jälkeen hän voittanut 11 Afrikan-mestaruutta. MM- kilpailuissa hänen paras sijoituksensa on viides vuonna 2017. Hänellä on myös Kansainyhteisön kisoista neljä mitalia, joista kaksi kultaa. ==Lähteet== Luokka:Nigerialaiset naispainijat Luokka:Nigerialaiset olympiamitalistit Luokka:Vuonna 1989 syntyneet Luokka:Elävät henkilöt
Khartum Bahri

Khartum Bahri (arab. الخرطوم بحري) (suom. Pohjois-Khartum) on kaupunki Sudanissa, osa pääkaupunki Khartumia ympäröivää suurkaupunkialuetta. Vuonna 2008 Khartum Bahrissa oli noin miljoona asukasta. Khartum Bahri sijaitsee Sinisen-Niilin ja Valkoisen-Niilin yhtymäkohdassa, Sinisen Niilin pohjoisrannalla ja Valkoisen itärannalla. Khartum Bahrista pääsee siltoja pitkin varsinaisen Khartumin ja Omdurmanin puolelle. Khartum Bahrin alueella oli kaksi kylää ennen kuin ottomaanit ja egyptiläiset valloittivat alueen. Tuona aikana sinne asettui suufilainen Khatmiyya-veljeskunta. Mahdilaiset valloittivat Khartumin 1885 ja tuhosivat Bahrin lähes täysin. Kun britit Herbert Kitchenerin johdolla ottivat Khartumin haltuunsa vuoden 1898 Omdurmanin taistelun jälkeen, he rakensivat Bahrin kokonaan uudelleen. Sinne tuli Egyptin rajalle ulottuvan rautatien pääteasema, josta myöhemmin kehittyi vilkas risteysasema. Hyvien liikenneyhteyksien tuella se kehittyi nopeasti sekä teollisuus- että asuinalueena. Bahrissa toimii Bahrin yliopisto. ==Lähteet== ==Aiheesta muualla== Luokka:Sudanin kaupungit
Yhdystie 6633

Yhdystie 6633 on tie, joka johtaa Karijoelta Myrkkyyn. Tien pituus on 11 kilometriä. Tie alkaa Myrkyn keskustassa, missä se erkanee Yhdystiestä 6650. Tie kulkee puoli kilometriä itään ylittäen myös Teuvanjoen, kunnes se kääntyy etelää kohti liittymässä. Tien alku- ja päätepiste sijaitsevat molemmat Etelä- Pohjanmaan maakunnassa, mutta tie kulkee siitä huolimatta suurimman osan matkastaan Pohjanmaan maakunnan puolella. Tie päättyy Karijoella seututien 687 liittymään, mistä tie jatkaa Karijoen keskustaan asti seututienä 687. Tien osoitenimi on koko matkalla Kirkkotie. Vuonna 2021 tien liikennemäärät olivat koko tiellä noin 200 ajoneuvoa vuorokautta kohden. == Lähteet == 6633 Luokka:Karijoen liikenne Luokka:Kristiinankaupungin liikenne
Örnulf Diehl

Örnulf Diehl (s. 9. tammikuuta 1931 Tampere) on suomalainen entinen jääkiekkoerotuomari ja keilaaja. ”Örni” Diehl toimi oikeudenjakajana 1950–1960-luvuilla tuomiten 65 SM-sarjaottelua sekä yhdeksän maaottelua. Pelaajana hän voitti vuonna 1949 Ilveksen nuorten mestaruuden valmentaja Juhani Linkosuon joukkueessa. Diehl kuului Valkeakosken Jääkiekkoerotuomarikerhoon. Vuonna 1946 Diehl oli ollut mukana perustamassa Tampereen Jääkiekkoerotuomarikerhoa, joka oli Tampereen Jääkiekkotuomarit ry:n (1967) edeltäjä.Hannu Soro: Tampereen Jääkiekkotuomarit Ry 50 vuotta (s. 13) Keilaajana Diehl pääsi M-luokkaan vuonna 1966. Liitto-otteluihin hän osallistui kolmesti ja SM-kisoihin neljä kertaa. Hän voitti Säterin Keilaajien mestaruuden vuonna 1962 ja Valkeakosken Keilailuliiton mestaruuskilpailun parikilpailussa hopeaa. Diehlin ennätykset on 8s. 1568, 6s. 1174, 4s. 789 ja 1s. 259. Diehl toimi Säterin Keilaajien puheenjohtajana ja sihteerinä, Valkeakosken Keilailuliiton puheenjohtajana ja sen joukkueenjohtajana Huskvarnan vuoden 1969 kilpailuissa sekä Suomen B-mestaruuskeilailujen kisajärjestelytoimikunnan puheenjohtajana. == Lähteet == Luokka:Suomalaiset keilaajat Luokka:Suomalaiset jääkiekkotuomarit Luokka:Vuonna 1931 syntyneet Luokka:Mahdollisesti elävät henkilöt
Arden (Delaware)

Arden on kylä ja taiteilijasiirtokunta Yhdysvalloissa Delawaren osavaltiossa. Sen väkiluku oli 430 vuonna 2020. Kylä sijaitsee New Castlen piirikunnassa. Koko kylä kuuluu Yhdysvaltojen kansalliseen historiallisten paikkojen rekisteriin. Kylän perustivat Frank Stephens ja Will Price vuonna 1900 radikaaligeorgistisena yhteisönä. == Väestö == Vuonna 2020 Ardenin 430 asukkaasta valkoisia oli 88,1 %, mustia 2,6 % ja aasialaisia 0,7 %. Asukkaista 1,6 % kuului johonkin muuhun rotuun ja 7,0 % asukkaista kuului kahteen tai useampaan rotuun. Asukkaista 1,6 % puhui kotonaan jotain muuta kieltä kuin englantia ja 9,3 % asukkaista oli syntynyt ulkomailla. == Kuvia kylästä == Kuva:Stephens Theater Arden DE 96 cap.jpg|Stephens Theater. Kuva:Arden House 3.JPG|Will Pricen suunnittelema "Rest Cottage". Kuva:Arden House DE 2.JPG|Toinen Pricen suunnittelema talo, "The Lodge". Kuva:Arden DE winter 2.JPG|"Green Gate". == Lähteet == == Aiheesta muualla == Luokka:Delawaren kunnat
Visuaalisen taiteen edistämiskeskus

VISEK eli Visuaalisen taiteen edistämiskeskus on vuonna 1987 perustettu Kuvaston yhteydessä toimiva taho, joka myöntää apurahoja visuaalisen alan ammattilaisille.VISEK, Kuvasto.fi Viitattu 13.1.2023 VISEKillä on kolmijäseninen johtokunta, jonka Kuvaston hallitus valitsee vuosittain. VISEKin jakamat varat perustuvat tekijänoikeuslain mukaiseen yksityisen kopioinnin hyvittämiseen tekijöille. Vuonna 2021 VISEK jakoi 27 apurahaa, yhteensä 76 000 euroa.Visuaalisen taiteen VISEK 2021 -apurahan saajat julkaistu. Kuvasto.fi 11.2.2022 Viitattu 13.1.2023. Aiemmin VISEK keskittyi audiovisuaaliseen ja digitaaliseen taiteeseen.Ennätysmäärä taiteilijoita haki VISEK-tukea – 35 sai apurahan. Taiteilija-lehti 19.1.2017 Viitattu 13.1.2023. ==Lähteet== ==Katso myös== * Audiovisuaalisen kulttuurin edistämiskeskus AVEK ==Aiheesta muualla== *Visuaalisen taiteen edistämiskeskus VISEK Luokka:Suomalaiset kuvataidealan järjestöt Luokka:Tekijänoikeus Luokka:Apurahat
Yhdystie 6650

Yhdystie 6650 on tie, joka kulkee Kristiinankaupungin Tiukasta Karijoen Myrkyn kautta Teuvan Perälään. Tien pituus on 21 kilometriä. Tie alkaa Pohjanmaalla Tiukan entisestä kunnasta, missä tie erkanee valtatiestä 8 ja eurooppatiestä E8. Myrkkyyn saavuttaessa tie ohittaa Etelä-Pohjanmaan ja Pohjanmaan maakuntarajan. Myrkystä Perälään päin kulkiessa tie on osittain täysin identtisesti linjassa Pohjanmaan maakunnanrajan kanssa. Tie päättyy Etelä- Pohjanmaalla Teuvan Perälässä, missä tie yhtyy kantatiehen 67 liittymässä. Tien osoitenimi on Tiukasta maakunnanrajalle asti Myrkyntie, yhdystien 6633 liittymään asti Tiukantie, liittymästä noin 6 kilometriä pohjoiseen Peräläntie ja lopun matkaa Myrkyntie. Vuonna 2021 tieosuudesta riippuen tiellä ajoi noin 180-500 ajoneuvoa vuorokautta kohden. == Lähteet == 6650 Luokka:Teuvan liikenne Luokka:Karijoen liikenne Luokka:Kristiinankaupungin liikenne
Senegalin kansalaisuus

Senegalin kansalaisuus on laillinen side yksittäisen henkilön ja Senegalin tasavallan kanssa. Maassa noudatetaan lähtökohtaisesti ius sanguinis -periaatetta. == Kansalaisuuden saaminen syntymällä == Syntyperäisiä Senegalin kansalaisia ovat sellaiset henkilöt, joiden vanhemmista vähintään toinen on Senegalin kansalainen. == Kansalaisuuden saaminen hakemuksella == Hakemuksen perusteella kansalaisuuden voi saada, mikäli hakija täyttää seuraavat ehdot: * On asunut maassa riittävän kauan * On todistetusti integroitunut yhteiskuntaan ja ymmärtää paikallisia tapoja * On fyysisesti ja psyykkisesti terve * Ei ole saanut tuomiota rikoksesta, josta rangaistuksena on vankeus * Pystyy elättämään itsensä Lähtökohtaisesti hakijan täytyy asua Senegalissa 10 vuotta. Tämä voidaan kuitenkin lyhentää 5 vuoteen, mikäli hakija on ollut Senegalin valtion palveluksessa tai ansioitunut muuten valtion hyväksi. Senegalin kansalaisen kanssa naimisissa oleva henkilö saa avioliiton perusteella automaattisesti pysyvän oleskeluluvan Senegaliin, jonka jälkeen nämä henkilöt voivat saada kansalaisuuden hakemuksella viiden vuoden kuluttua. Senegalin kansalaisten adoptoimat lapset saavat automaattisesti maan kansalaisuuden sen jälkeen, kun adoptio on suoritettu loppuun. == Kaksoiskansalaisuus == Senegal on sallinut kaksoiskansalaisuuden vuodesta 2013 lähtien sellaisissa tapauksissa, joissa henkilön toinen kotimaa sallii myös kaksoiskansalaisuuden. == Lähteet == Luokka:Kansalaisuus Luokka:Senegal
Amatsonin muistomerkki

Amatsonin muistomerkki () on kiinalaisen kuvanveistäjä Li Xiangqunin suurikokoinen veistos Cotonoussa Beninissä. Teos paljastettiin vuonna 2022. Se sijaitsee Beninin presidentin palatsin Palais de la Marinan takana olevalla aukiolla Cotonoun sataman ja Palais des Congrèsin lähellä, Boulevard de la Marinan varrella. Veistos kuvaa nuorta naissoturia, jonka vasen jalka ojentuu eteen kävelyasennossa ja pää suuntautuu voitokkaasti eteen oikealle. Naisen vasen käsi pitelee piilukkokivääriä ja oikeassa kädessä oleva perinteinen machetti, joka suuntautuu eteenpäin. Veistoksen jalustassa on laatta, jossa lukee: > "Symbolina rakkaudestamme ja sitoutumisestamme maata kohtaan, amatsonimme > tiesivät rohkeudellaan yhtä paljon kuin miehet puolustaa isänmaata. > Amatsoniemme tavoin beniniläinen nainen on ylpeytemme." Patrice Talon, 2022. == Valmistus ja paljastus == Veistoksen tilasi Beninin hallituksen ministerineuvosto ja presidentti Patrice Talon vuonna 2019. Pekingin Huashi Xiangqun Culture and Art Co. Ltd:n johdolla valmistettu metalliveistos on 30 metriä korkea ja se painaa 150 tonnia. Teoksen paljatustilaisuudessa puhuivat Beninin matkailu- urheilu ja kulttuuriministeri sekä presidentti. == Tulkinta == Beninin hallituksen tietojen mukaan Amatsonin muistomerkki viittaa entisiin naisrykmentteihin, joita oli Dahomeyn kuningaskunnassa 1800-luvun loppuun asti. Joukot olivat Tassi Hangben hallinnon aikana 1708-1711 ja heitä kutsuttiin nimillä "Agoodjie" tai "mino". Joukot järjesti uudelleen kuningas Guézo. Hallituksen mukaan Amatsoni edustaa historiallista feminiinistä voimaa, joka toimii vertailukohtana Beninin nykyisille ja tuleville sukupolville. Se on Beninin historian symboli ja maineikkaiden hahmojen eepos.Se ilmaisee kiinnostusta beniniläisten naisten vahvan identiteettisymbolin haltuunottamiseen, naisten ratkaisevan roolin säilyttämiseen Beninin kansan kulttuurissa ja historiassa nykyaikaisessa kansallisessa kontekstissa. Hallituksen tulkinnan mukaan Amatsonin muistomerkki symboloi arvoja, jotka inspiroivat Beninin naisia ja miehiä virkistymiseen, urhoollisuuten ja isänmaallisuuteen. == Katso myös == * Dahomeyn amatsonit * Hangbe * Sosialistinen realismi == Lähteet == == Aiheesta muualla == * Li Xiangqun, Artnet Luokka:Muistomerkit Luokka:Beninin rakennukset ja rakennelmat Luokka:Beninin taide Luokka:Cotonou
Amadou Balaké

Amadou Balaké (alun perin Amadou Traoré; 8. maaliskuuta 1944 – 27. elokuuta 2014) oli burkinafasolainen laulaja.Amadou Balaké / March 8, 1944 - Aug 27, 2014 Peace & Rhythm 8.3.2017, viitattu 13.1.2023Amadou Balake Forced Exposure, viitattu 13.1.2023 1960-luvun loppuun mennessä Balaké oli jo esiintynyt kiertävänä laulajana, kitaristina ja lyömäsoittajana eri puolilla Länsi- Afrikkaa. Hän palasi Burkina Fasoon vuonna 1970 ja lauloi eri kokoonpanoissa Ouagadougoussa. Soolouransa hän aloitti 1970-luvun puolessavälissä. Balaké äänitti ensimmäisen albuminsa Accrassa Ghanassa vuonna 1976, toisensa Nigerian Lagosissa ja sitä seuranneet kaksi Abidjanissa Norsunluurannikolla. Vuonna 1979 hän levytti New Yorkissa klassisen salsa-albuminsa Amadou Balaké à New York. Balaké työskenteli suurimman osan 1980-luvusta Pariisissa, mutta asettui sitten Ouagadougouhun. Balaké otti käyttöönsä taiteilijanimensä guinealaisten ihailijoiden hänelle antaman kutsumanimen perusteella. Nämä ihailijat pitivät erityisesti Balakén tulkinnasta "Balaké"-nimisestä perinteisestä mandejen laulusta. Vuonna 2000 Balaké liittyi tuottaja Ibrahima Syllan kutsumana salsan superyhtye Africandoon. Africandon kanssa hän levytti useita albumeita ja kiersi laajasti. Vuonna 2014 julkaistiin uudelleen Balakén albumi Bar Konon Mousso Bar, joka alun perin oli julkaistu norsunluurannikkolaisella levymerkillä vuonna 1978. Balakén viimeiset äänitykset tuotti ranskalainen musiikkitoimittaja Florent Mazzoleni, joka tapasi tämän vuonna 2013 Ouagadougoussa. Balaké piti siellä silloin yhä viikottaisia esityksiä. Äänitykset julkaistiin albumilla In Conclusion, jolla on muun muassa ensimmäinen levytys Balakén suositusta "Balaké"-laulusta. Balakén musiikissa ilmenevät tyylivaikutteet ovat laajat. Hän rakensi musiikkiaan afrokuubalaisen musiikin ja funktyylin pohjalle yhdistäen ne mandejen musiikkiperinteisiin. Balaké hyödynsi myös paikallisia warba-tanssirytmejä ja lauloi pitkälti mooren (mossin) kielellä. Hänen lauluissaan ovat kuitenkin edustettuina useat eri kielet. == Lähteet == Luokka:Burkinalaiset muusikot Luokka:Vuonna 1944 syntyneet Luokka:Vuonna 2014 kuolleet
Abdou Moumounin yliopisto

Abdou Moumounin yliopisto tai Niameyn yliopisto (, lyh. UAM) on Nigerin pääkaupugissa Niameyssa toimiva julkinen yliopisto. Se on perustettu vuonna 1971. Yliopisto nimettiin vuonna 1992 fyysikko, aurinkoenergiatutkija ja professori Abdou Moumouni Dioffon mukaan. Hän toimi Niameyn yliopiston rehtorina 1979-1983. Yliopistossa opiskeli vuonna 2017 noin 20 400 opiskelijaa, joista noin prosentti oli tohtoriopiskelijoita. Yliopistoon kuuluu kuusi tiedekuntaa, École Normale Supérieure -korkeakoulu sekä kolme tohtorikoulua. Nämä ovat opiskelijamäärältään suuruusjärjestyksessä: humanististen tieteiden tiedekunta (Faculté des Lettres et Sciences Humaines; 7 618 opiskelijaa), luonnontieteiden ja tekniikan tdk (Faculté des Sciences et Techniques; 3 663 opisk.), terveystieteiden tdk (Faculté des Sciences de la Santé, FSS); 3 507 opisk.), oikeus- ja valtiotieteiden tdk (Faculté des Sciences Juridique et Politique; 2 344 opisk.), École Normale Supérieure -korkeakoulu (1 973 opisk.), talous- ja hallintotieteiden tdk (Faculté des Sciences Economiques et de Gestion; 1 319 opisk.), maataloustieteellinen tdk (Faculté d’Agronomie; 752 opisk.), sekä tohtorikoulut (yhteensä 210 opiskelijaa). 2020-luvulle tultaessa yliopiston opiskelijamäärä on kasvanut. Abdou Moumounin yliopistoa pidetään yleensä Nigerin korkeatasoisimpana yliopistona. Esimerkiksi Webometricsin yliopistolistauksessa se sijottui kuitenkin vasta Afrikan yliopistoista sijalle 353 ja maailmanlistan sijalle 6 812. ==Lähteet== ==Aiheesta muualla== *Niger university shut after riots (2.6.2006) (bbc.co.uk) Luokka:Korkeakoulut Luokka:Niamey Luokka:Nigerin rakennukset ja rakennelmat Luokka:Afrikan tiede ja tekniikka
SDI - Strategic Defense Initiative

SDI - Strategic Defense Initiative on Segan vuonna 1987 valmistama kolikkopeli, joka oli genreltään räiskintä. Pelissä oli erikseen kontrollit liikkumiseen (joystick) ja tähtäämiseen (trackball). == Pelaaminen == Pelissä on kahdenlaisia tehtäviä: tehtävä, jossa täytyy tuhoa kaikki ruudulla lentävät esineet (offensive) ja tehtävä, jossa on tarkoitus puolustaa kotia ydinpommeilta (defensive). == Lähteet == Luokka:Vuoden 1987 videopelit Luokka:Segan kolikkopelit == Aiheesta muualla == * https://archive.org/details/arcade_sdi
Liisa Priha

Liisa Maija Priha (o.s. Suvanto; s. 28. elokuuta 1941 Kankaanpää) on suomalainen tanssija ja koreografi.Otavan Musiikkitieto A–Ö, toim. Keijo Virtamo, uudistetun laitoksen 1. painos. Helsinki: Otava 1997 ISBN 951-1-14518-5 Priha opiskeli Kari Karnakosken balettikoulussa vuosina 1958–1960 ja Suomen kansallisoopperan balettikoulussa vuosina 1961–1964. Hän matkusti 1960-luvun alussa myös Lontooseen Anna Northcoten oppilaaksi.Auli Räsänen, Tanssijat taistelivat itselleen työpaikan Helsingin Sanomat 28.8.2001, viitattu 14.1.2023 Lisäksi hän sai opetusta Matt Mattoxilta ja Walter Nicksiltä. Priha pettyi Kansallisoopperan balettikoulun opetukseen, koska piti Karnakoskelta saamaansa opetusta innoittavampana. Hän kuului vuosina 1964–1965 Kansallisbaletin kuoroon, mutta päätti äitiyslomalle lähdön yhteydessä siirtyä pysyvästi toisiin tehtäviin. Priha tanssi 1960-luvun loppupuolella opereteissa ja musikaaleissa Svenska teaternissa ja Helsingin kaupunginteatterissa. Hän esiintyi myös Riitta Vainion Modernin tanssin ryhmässä (1966–1969) ja Ritva Arvelon Praesens-ryhmässä (1972–1974). Priha oli vuosina 1975–1981 kiinnitettynä tanssijana ja koreografina Helsingin kaupunginteatteriin. Hän oli ensimmäinen Helsingin kaupunginteatterin tanssiryhmään kiinnitetty koreografi ennen Jorma Uotista. Prihan tanssiteosten joukossa ovat Keisarin uudet vaatteet (lapsille, 1975), Eläinten karnevaali (lapsille), Liikettä niveliin (1978), Äiti Maa (1979), Ruusukuu (1981), Hymypoika ja Näkki (1982). Paavo Liskin kanssa Priha teki Kanteletar- tuotannon, jonka myötä häneen kohdistivat mielenkiintonsa myös kansantanssiryhmät. Sittemmin hän tekikin tanssiteoksia muiden muassa Nuorisoseura Katrillille ja Rimpparemmille. Vuonna 1993 Priha perusti oman tanssiryhmänsä Sekahaun. Priha toimi vuosina 1986–1988 Suomen tanssitaiteilijain liiton puheenjohtajana. Hän piti puheenjohtajakauttaan vaikeana rahoitusongelmien johdosta. Rahatilanteen parantamiseksi ja 50-vuotisjuhlavuoden juhlistamiseksi päätettiinkin laatia liiton historiikki Tanssitaiteen vuosikymmenet, jonka toimittivat Auli Räsänen ja Ritva Arvelo.Liisa Priha (puheenjohtajana 1986–1988): ”Radiohaastattelija sanoi, että älä nyt puhu niin kuin saarnaaja” Teatteri- ja mediatyöntekijöiden liitto, viitattu 14.1.2023 Vuosina 1986–1992 Priha toimi Uudenmaan läänin taidetoimikunnan puheenjohtajana. Priha on muiden toimiensa ohella tehnyt opetustyötä. Hän avioitui musiikkitarkkailija Pekka Prihan kanssa. == Lähteet == == Aiheesta muualla == * Luokka:Suomalaiset tanssijat Luokka:Suomalaiset koreografit Luokka:Vuonna 1941 syntyneet Luokka:Elävät henkilöt
Marten Liiv

Marten Liiv (s. 23. joulukuuta 1996 Jõgeva) on virolainen pikaluistelija. Liiv on edustanut Viroa talviolympialaisissa Pyeongchangissa 2018 ja Pekingissä 2022. Pyeongchangissa 2018 hän oli 1000 metrillä 18:s ajalla 1.09,75 ja 1500 metrillä 33:s ajalla 1.50,23. Pekingissä 2022 hän oli 500 metrillä 24:s ajalla 35,26 ja 1000 metrillä 7:s ajalla 1.08,65. Liiv saavutti 2023 Norjan Hamarissa järjestetyissä pikaluistelun EM-kisoissa pronssia sprintissä. Heerenveenin EM- kilpailuissa 2024 hän sai 500 metrillä hopeaa ajalla 34,78. Samojen kisojen 1 000 metrillä hän oli neljäs. Matkakohtaisissa MM-kilpailuissa hän on sijoittunut 1 000 metrillä viidenneksi 2021 sekä yhdeksänneksi 2023 ja 2024. Sprintti-MM-kilpailuissa hän oli kahdeksas 2024. Nuorten MM-kilpailuissa hän sai pronssia 1 000 metrillä 2016. Maailmancupin osakilpailussa hän on sijoittunut kerran kolmanneksi. Liiv on 181 senttimetriä pitkä ja painaa 75 kilogrammaa. Hänellä on hallussaan useita Viron ennätyksiä. == Ennätykset == Lähde: Matka Aika Paikka Päivä 500 m 34,39 Salt Lake City 27. tammikuuta 2924 1 000 m 1.07,10 Salt Lake City 5. joulukuuta 2021 1 500 m 1.46,11 Calgary 11. joulukuuta 2021 3 000 m 3.55,51 Inzell 8. lokakuuta 2016 5 000 m 6.55,21 Changchun 11. maaliskuuta 2016 ==Lähteet== Luokka:Virolaiset pikaluistelijat Luokka:Vuonna 1996 syntyneet Luokka:Elävät henkilöt
Konepaja (täsmennyssivu)

Konepaja voi tarkoittaa: * konepaja, metallituotteiden valmistukseen tai korjaukseen erikoistunut yritys * Konepaja, asuin- ja toimistoalue Helsingissä * Kino Konepaja, Konepajan alueella Helsingissä toimiva elokuvateatteri.
Melodi Grand Prix 1992

Melodi Grand Prix 1992 oli Norjassa järjestetty laulukilpailu, jossa valittiin Norjan edustaja vuoden 1992 Eurovision laulukilpailuun. Koska Norja oli vuonna 1991 valinnut edustajansa poikkeuksellisesti sisäisesti, kilpailu järjestettiin nyt vuoden tauon jälkeen. Kymmenen kappaleen välinen kilpailu pidettiin 21. maaliskuuta Oslo Spektrum -areenalla Oslossa. Voittajan valitsivat kymmenen ympäri Norjaa kokoontunutta alueraatia. Jokaisessa alueraadissa oli sata jäsentä, joista kukin sai antaa yhden äänen niin monelle kappaleelle kuin halusi. Kilpailun voitti Merethe Trøan kappaleella "Visjoner". ==Tulos== Numero Artisti Kappale Lauluntekijä(t) Pisteet Sija 1 Merethe Trøan "Visjoner" Robert Morley, Eva Jansen 740 1 2 Ottar "Big Hand" Johansen "No i natt" Bård Svendsen, Bjarne Bårdstu 234 7 3 Scandinavia "Et sted i Scandinavia" Steinar Storm Kristiansen, Rune Rudberg 329 5 4 Torhild Nigar "Hjembygd" Torhild Nigar 234 7 5 Stephen Ackles "Det er lørdag og rock'n roll" Hans Uleberg, Stephen Ackles 593 4 6 Anne Karin Kaasa "Morgongry" Tore W. Aas, Ragnar Kaasa 278 6 7 Tor Endresen "Radio Luxembourg" Tor Endresen, Rolf Løvland 715 2 8 The Contenders "Munn mot munn-metoden" Stein Kulseth, Bjørn Kulseth 220 9 9 Wenche Myhre "Du skal få din dag i morgen" Per Kristian Indrehus, Geir Olav Bøkestad, Jan Vincents Johannessen 618 3 10 Karl Robert Henie "Som en bro" Per Kristian Indrehus, Geir Olav Bøkestad, Trond Brænne 180 10 Eritellyt raatiäänet Numero Kappale Porsgrunn Bergen Bodø Stavanger Ålesund Elverum Tromssa Fredrikstad Trondheim Oslo Yht. 1 "Visjoner" 59 72 71 72 65 73 70 87 85 86 740 2 "No i natt" 8 16 31 23 21 13 24 30 45 23 234 3 "Et sted i Scandinavia" 34 28 21 30 38 44 46 24 38 26 329 4 "Hjembygd" 18 18 26 35 10 13 33 9 38 34 234 5 "Det er lørdag og rock'n roll" 69 55 56 55 74 56 60 44 64 60 593 6 "Morgongry" 23 32 33 31 24 18 30 21 30 36 278 7 "Radio Luxembourg" 70 88 70 81 81 66 62 70 79 48 715 8 "Munn mot munn-metoden" 16 20 16 18 19 22 21 12 37 39 220 9 "Du skal få din dag i morgen" 69 52 64 68 70 71 51 54 56 63 618 10 "Som en bro" 21 9 15 16 17 11 10 27 12 42 180 ==Lähteet== * * *http://natfinals.50webs.com/90s_00s/Norway1992.html ==Aiheesta muualla== *Koko karsintafinaali NRK:n sivuilla Luokka:Eurovision laulukilpailu 1992 Luokka:Melodi Grand Prix